Avis: – Juventus aksepterer Uniteds Pogba-bud
– Manchester United forbereder de nødvendige dokumentene for å fullføre overgangen som gjør Paul Pogba til United-spiller. Juventus ventes å formelt akseptere budet fra engelskmennene, et bud pålydende 1,042 milliarder kroner (93 millioner pund) pluss tilleggsklausuler, ifølge vanligvis pålitelige The Guardian. Sky Sports har kilder som melder at agent Mino Raiola er i dialog med Juventus for å fullføre overgangen til de røde djevlene. Så du denne? «Kjære Juve, la meg dra!» Også overgangsguruen Gianluca Di Marzio i Sky mener gigantovergangen nærmer seg. – Klubbene kommer til å bli enige om de siste detaljene, skriver han på Twitter. Les også: Denne mannen tjener trolig 225 millioner på Pogba-overgangStemmer beløpet avisen oppgir, vil franske Pogba (23) bli den dyreste fotballspilleren gjennom tidene. Han blir også den første spilleren i historien med en prislapp over en milliard kroner. Pogba-agent Mino Raiola skal ha møtt Juventus-ledelsen i Torino torsdag. Kun detaljer skal nå gjenstå før overgangen er et faktum, skriver The Guardian. Pogba forlot United for Juventus i 2012 for «småpenger», men virker altså nå å være på vei tilbake til sin gamle arbeidsgiver. Sett denne? Zlatan debuterte på United-trening Hvis han signerer blir det Mourinhos fjerde signering siden han tok over som Manchester United-sjef. Han har tidligere hentet Zlatan Ibrahimovic, Eric Bertrand Bailly og Henrikh Mkhitarjan.
Manchester United og Juventus er svært nær enighet om midtbanespilleren Paul Pogba (23), skriver The Guardian. Italienerne ventes å akseptere Uniteds rekordbud.